سنین گئدیشین
توتولدو اوره یی ماوی گؤیلرین ،
قارا بولودلاری آلدی باشینا .
دئه گؤروم ؛ گؤیلره نه لر سؤیله دین
اونلارین نه اویون گلدی باشینا .
سنی یامان گؤزدن قوروماق اوچون ،
بیر بولود سالیب دیر اوستونه کؤلگه .
یولون توز ـ تورپاغین سوپورمک اوچون ،
بیر گون گئتدییین یوللاری سولاییر بلکه .
دئییرم بلکه ده بو قارا بولود ،
اوزاقدان بنزه دیب سنی گلینه .
اودور کی باشینین اوستونده دوروب ،
سپیر داملا لاری شاباش یئرینه .
بلکه ده بو بولود ،
گؤزلریم کیمی ،
سون دفعه آغلاییر یولوندا سنین .
سوسوز قالمایاسان یوللاردا دئیه ،
قوروموش گؤللره سو ییغیر یقین .
کیم بیلیر ؟!
بلکه ده بو یاغیش ایله ،
گئدیش یوللارینی باغلاییر گؤیلر ،
منی دینلمه دین ، گؤیلری دینله !
سنین گئدیشینه آغلاییر گؤیلر .
Filed under: باشقا شاعیرلر,تورکی شعرلر Türkcə şeirlər Etiketlənmiş: | کئتمک,آیریلیق,آیریلیق شعرلری,آیریلیق شعری,تورکی شعر,تورکی شعرلر,تورکجه شعر
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab